कुहणी साहिब गुरुद्वारे का मेन गेट जब 70% तैयार तो प्रशासन को एतराज
गुरुद्वारे का मेन गेट बन रहा 50 फीट ऊंचा, 35 फीट चौड़ा
रविश कुमार झा | पंचकूला raveesh.jha@dbcorp.in
मनसादेवी कॉम्प्लेक्स के सेक्टर-5बी में कुहणी साहिब गुरुद्वारे का एरिया 76.5 कनाल है। इसका मेन एंट्रेंस गेट करीब एक साल से बन रहा है। इस गेट की ऊंचाई 50 और चौड़ाई 35 फीट है। 70 प्रतिशत काम पूरा हो चुका है। इस पर करीब डेढ़ करोड़ रुपए खर्चे जा चुके हैं। आने वाले दिनों मे गेट पर लाखों रुपए और खर्चे जा सकेंगे। प्रशासन, निगम पुिलस की अब नींद खुली और इस गेट पर एतराज जताया है। इनका कहना है कि गुरुद्वारे का गेट टी-प्वॉइंट पर बनाया जा रहा है और इसकी वजह से ट्रैफिक समस्या होगी। जिला प्रशासन ने गेट के मामले में एक कमेटी बनाई। कमेटी में इसमें एसडीएम जगदीप ढांडा, हुडा के ईओ, निगम कमिश्नर ललिच सिवाच, एसीपी ट्रैफिक मुनीष सहगल, डीटीपी राजेश कौशिक, नायब तहसीलदार रुपिंद्र सिंह है। सभी अधिकारियों ने मौके पर जाकर पिछले हफ्ते मुआयना किया है। एसीपी मुनीष सहगल ने बताया कि डीसी की ओर से एक चिट्ठी आई थी। इसके बाद मुआयना किया गया।
}आगे क्या होगा... शनिवार को भी अधिकारियों के साथ होगी बात
शनिवार4 मार्च को सभी अधिकारी मौके का मुआयना करेंगे और वहां पर गुरुद्वारे के श्रद्धालुओं संत के साथ गेट के मुद्दे को लेकर बातचीत करेंगे। उस दिन ही इस मामले में फाइनल निर्णय लिया जाएगा
मामले में प्रशासन, निगम और हुडा अफसरों की बनी कमेटी
निगम ने किया था नक्शा पास
गुरुद्वारेका नक्शा नगर निगम ने पास किया था। इस मामले में जब नगर निगम कमिशनर ललित सिवाच से बात करने की कोशिश की गई तो उन्होंने पहले तो मीटिंग में होने की बात कही और बाद में जब बात करने की कोशिश की गई तो उन्होंने मैसेज करने को कहा। उनको मैसेज किया तो उन्होंने जवाब नहीं दिया।
कुहणी साहिब गुरुद्वारे का महत्व
इंद्रजीतवडैच ने बताया कि गुरुद्वारा 18वीं शताब्दी से यहां पर है और यह एक एेतिहासिक स्थल है। नाडा साहिब में गुरु गोबिंद सिंह जी 3 दिन तक ठहरे थे और कुहणी साहिब गुरुद्वारे में चार दिन तक तपस्या की थी। उन्होंने कहा कि इस गुरुद्वारे में एक ही संत है और वह पंजाब के हरखोवाल डेरा के संत। इन्हीं के द्वारा गुरुद्वारे के काम को करवाया जा रहा है।
श्रद्धालु इंद्रजीत वडैच ने बताया कि गुरुद्वारे का गेट सड़क से करीब 45 से 50 फीट दूरी पर बनाया जा रहा है और यह गुरुद्वारे की अपनी जमीन है। गेट के मामले में विचार किया जा सकता था अगर नेशनल हाईवे की सड़क होती, लेकिन ऐसा नहीं है। जमीन की डिमार्केशन होती है तो गुरुद्वारे की जमीन सड़क तक आएगी। रही बात गेट की तो उसके अब तक बनाने में करीब डेढ़ करोड़ रुपए खर्चे जा चुके हैं।
3हजार गाड़ियों के लिए पार्किंग...
गुरुद्वारेमें करीब 3 हजार गाड़ियों की पार्किंग के लिए जगह बनाई गई है। यहां तक कि गुरुद्वारा परिसर में ही करीब एक एकड़ में लंगर हॉल बनाया जा रहा है जो कि काफी बड़ा है। गुरुद्वारे में एक साथ करीब 3 हजार श्रद्धालुओं के लिए जगह बनाई गई है। इसके अलावा शादी सहित अन्य कोई भी धार्मिक प्रोग्राम गुरुद्वारा में करवाने पर आयोजकों से कोई चार्ज नहीं लिया जाएगा।
}श्रद्धालु बाेले दिक्क है तो ट्रैफिक लाइट या चौक बना दो
इंद्रजीतवडैच ने बताया कि पिछले हफ्ते गेट को लेकर प्रशासनिक, पुलिस सहित कई अधिकारी मौके पर आए थे। उनका ऑब्जेक्शन था कि गेट के सामने सड़क पर श्रद्धालु उतरेंगे तो हादसे की संभावना हो सकती है। अधिकारियों को कहा था कि टी-प्वाॅइंट पर या तो चौक बना दें या फिर ट्रैफिक लाइट लगा दें और अगर विभाग नहीं कर सकता तो हमें बता दें गुरूद्वारा की ओर से यह काम किया जाएगा।
}प्रशासन का तर्क...टी-प्वाॅइंट पर ट्रैफिक की हो सकती है समस्या
एसीपीमनीष सहगल ने बताया कि टी-प्वाइंट के सामने गुरुद्वारे का गेट लगाया गया है जो कि अमूमन नहीं होता। इसकी वजह से आने वाले दिनों में ट्रैफिक समस्या कोई हादसा हो सकता है। दरअसल मनीमाजरा, आईटी पार्क सिंहद्वार तीन जगहों से ट्रैफिक का आना-जाना इस सड़क से लगा होता है। पहले यह गेट गुरुद्वारे के साथ लगते मंदिर के पास हुआ करता था।
hin_Deva bho_Deva awa_Deva hin_Deva hin_Deva hin_Deva hin_Deva hin_Deva hin_Deva mai_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva